Funkcia kozmonautov v posádkach

Prvé kozmické lode boli jednomiestne, s nástupom niekoľko-členných posádok kozmických lodí sa zodpovednosť a funkcie kozmonautov v posádkach rozdelili. Každý člen posádky má vlastný okruh úloh a povinností. Časom bol pre členov posádok kozmických lodí a staníc použitý rad funkčných označení. Ich prehľad je uvedený nižšie.

 Funkcia členov posádky 
 Druhý pilot 
Druhý pilot () bola funkcia zastavaná druhým členom posádky Voschodu 2 Alexejom Leonovom. Úlohou Leonova bol prvý výstup do otvoreného vesmíru. (Heslo Алексей Архипович Леонов) 

 Inžinier pilotovaného letu 
Inžinier pilotovaného letu () táto funkcia nebola použitá pri žiadnom kozmickom lete, bola plánovaná pre profesionálnych vojenských astronautov, ako analógia špecialistov pre užitočné zaťaženie, v predpokladaných vojenských letoch raketoplánov z kozmodrómu Vandenberg. Misie z Vandenbergu boli zrušené roku 1986 po katastrofe Challengeru.

 Inžinier-výskumník 
Inžinier-výskumník () bola funkcia používaná v roku 1969 pre tretích členov posádok Sojuzu 5 a 7 (Jevgenij Chrunov a Viktor Gorbatko z oddielu CPK). (Heslá Евгений Васильевич Хрунов a Виктор Васильевич Горбатко)

 Kozmonaut-lekár 
Kozmonaut – lekár () bolo jednorazovo použité označenie funkcie zastávanej tretím členom posádky Voschodu 1 Borisom Jegorovom. (Heslo Борис Борисович Егоров)

 Kozmonaut sledujúci pristávací modul 
Kozmonaut sledujúci pristávací modul (fan-chuej-cchang č'-šou chang-tchien-jüan, , ) bol Ťing Chaj-pcheng, tretí kozmonaut lode Šen-čou 7.

 Kozmonaut orbitálneho modulu 
Kozmonaut orbitálneho modulu (kuej-tao-cchang chang-tchien-jüan, , ) bol Liou Po-ming, druhý kozmonaut lode Šen-čou 7, ktorý pomáhal veliteľovi pri výstupe do vesmírneho priestoru.

 Kozmonaut-vedecký pracovník 
Kozmonaut – vedecký pracovník () bolo jednorazovo použité označenie funkcie zastávanej druhým členom posádky Voschodu 1 Konstantinom Feoktistovom. (Heslo Константин Петрович Феоктистов)

 Kozmonaut-výskumník 
Kozmonaut-výskumník () bolo označenie druhého (nesovietskeho) člena v medzinárodných posádkach Sojuzu programu Interkozmos v rokoch 1978 – 1981. Rovnakú funkciu mal tretí člen posádky Sojuzu v rokoch 1982 – 1999, a to aj sovietski aj nesovietski kozmonauti. Občas, ak palubný inžinier zostal na Mire, vracal sa na Zem iba kapitán a kozmonaut-výskumník (Sojuz TM-5 a Sojuz TM-28). Roku 1991 8. návštevná expedícia Miru nezvyčajne pozostávala z veliteľa a dvoch kozmonautov-výskumníkov (štart Sojuz TM-13, pristátie TM -12).

 Kozmonaut-výskumník (lekár) 
Kozmonaut-výskumník (lekár) () bola funkcia Valerija Poľakova pri jeho druhom lete (Sojuz TM-18 / Mir / Sojuz TM-20). (Heslo Валерий Владимирович Поляков)

 Lekár-výskumník 
Lekár-výskumník () bola funkcia Valerija Poľakova pri jeho prvom lete (Sojuz TM-6  /  Mir / Sojuz TM-7).

 Letový špecialista 
Letový špecialista () je člen posádky Space Shuttle zodpovedný za splnenie niektorej úlohy misie. Letoví špecialisti vykonávajú výstup do otvoreného vesmíru, ovládajú kanadskú ruku. V posádke je zvyčajne niekoľko, maximálne päť, letových špecialistov.

 Operátor 
Operátor (cchao-cuo-šou, , ) bol Nie Chaj-šeng, druhý člen posádky čínskej lode Šen-čou 6, spoločne s veliteľom sa podieľal na riadení lode. Funkcia zodpovedala americkému pilotovi, resp. ruskému palubnému inžinierovi.

 Palubný inžinier 
Palubný inžinier (, ) je označenie funkcie (zvyčajne druhého) člena posádky sovietskych a ruských kozmických lodí Sojuz. Palubný inžinier monitoruje stav systémov lode a spolupracuje s veliteľom na riadení lode. Jeho úloha zhruba zodpovedá úlohe amerického pilota.

Palubný inžinier bol zaradený do všetkých posádok Sojuzov, okrem jednočlenných (Sojuz 3, 4 (štart) a 5 (pristátie)), dvojčlenných programu Interkosmos a niekoľkých ďalších – Sojuz TM-5 (pristátie), TM-13 (štart), TM-12 (pristátie) a TM-28 (pristátie).

Pri letoch na ISS je vždy druhý člen posádky Sojuzu palubný inžinier. Rovnako je označovaný aj tretí člen posádky, ak je to Rus, Američan alebo astronaut ESA. Na stanici ISS sú takto zaradení všetci členovia posádky, okrem veliteľa.

 Pilot 
Pilot (, ) bolo označenie jediného člena posádky prvých kozmických lodí – Vostok a Mercury. V amerických lodiach Gemini, Skylab, Space Shuttle, Crew Dragon a Boeing CST-100 Starliner je za pilota označený v poradí druhý člen posádky, pomáhajúci kapitánovi v manévrovaní a riadení lode, pričom pilot Shuttle bol tiež zodpovedný za vypustenie a návrat satelitov. Požiadavky na pilota raketoplánu sú rovnaké ako na veliteľa – vysokoškolské vzdelanie v odbore strojárstva, biológie, fyziky alebo matematiky; 1000 letových hodín na prúdových lietadlách; výborný fyzický stav.

Pilot bolo spočiatku tiež označenie členov oddielu CPK (pôvodom vojenských pilotov), ak neboli kapitáni, v posádkach ISS (išlo o Jurija Gidzenka v Expedícii 1 a Vladimira Dežurova v Expedícii 3). Po roku 2003 boli aj vojaci z CPK palubnými inžinierov.

Ako pilot bol spočiatku označovaný tiež tretí člen posádky Apolla, od júna 1967 bola táto funkcia premenovaná na pilot lunárneho modulu.

 Pilot lunárneho modulu 
Pilot lunárneho modulu () bolo označenie používané v americkom lunárnom programe u lodí Apollo pre astronauta pristávajúceho spolu s veliteľom na Mesiaci.

 Pilot stykovacieho modulu 
Pilot stykovacieho modulu () nahradil pri lete Sojuz-Apollo v posádke Apolla pilota lunárneho modulu.

 Pilot veliteľského modulu 
Pilot veliteľského modulu () bolo označenie používané v americkom lunárnom programe u lodí Apollo pre astronauta zostávajúceho na obežnej dráhe Mesiaca vo veliteľskom module. 

 Senior pilot 
Pôvodné označenie pre druhého člena posádky Apolla, v júni 1967 nahradené funkciou pilot veliteľského modulu.

 Špecialista pre užitočné zaťaženie 
Špecialista pre užitočné zaťaženie () je člen posádky Space Shuttle jednorazovo vybraný pre konkrétny let. Spravidla je to neprofesionálny astronaut – civilný alebo vojenský odborník vyslaný na obsluhu špecifického nákladu alebo experimentu. Do tejto kategórie sú tiež radení zahraniční (t. j. neamerickí) astronauti lietajúci na raketoplánoch – prvý takýto bol nemecký astronaut Ulf Merbold v lete STS-9. 

 Účastník kozmického letu 
Účastník kozmického letu (, ) je označenie neprofesionálnych kozmonautov, prechádzajú len skráteným (niekoľkomesačným) výcvikom len na jeden konkrétny let. V amerických lodiach letel iba jeden človek v tejto funkcii – Christa McAuliffeová pri nešťastnom lete STS-51-L. Na Sojuzoch sa takto značkujú od roku 2001 jednak súkromníci sami si platiaci vesmírny let, v médiách nazývaní vesmírny turista. A ďalej reprezentanti štátnych kozmických agentúr menších krajín (Brazília, Južná Kórea, Malajzia), v týchto prípadoch zodpovedá kvalita výcviku úrovni zahraničných kozmonautov-výskumníkov 70. a 80. rokov.

 Veliaci pilot 
Veliaci pilot () bolo označenie kapitána lode Gemini.

 Kapitán 
Kapitán (, ) je kozmonaut veliaci posádke, zodpovedný za celkový úspech letu, bezpečnosť posádky a lode. Funkcia existovala/existuje u všetkých viacčlenných posádok, okrem posádok lodí Gemini (tu lodi velil „veliaci pilot“, ).

Kapitán bol určený tiež v čínskych lodiach. V Šen-čou 6 sa nazýval č'-chuej-čchang (, ). V Šen-čou 7 č'-ling-čang ().

 Vedecký pilot 
Vedecký pilot () bola funkcia tretieho člena expedícií na stanicu Skylab.

 Vedecký pracovník 
Vedecký pracovník (, ) je označenie používané NASA pre (amerického) člena posádky ISS zodpovedného za vedecký program letu. Vedecký pracovník nie je samostatná funkcia, ale len doplňujúce označenie, oficiálne je príslušný astronaut naďalej palubným inžinierom.

 Veliteľ užitočného zaťaženia 
Veliteľ užitočného zaťaženia () je označenie funkcie letového špecialistu zodpovedného za vedecký program letu a využívanie užitočného zaťaženia.

 Vzdelávací letový špecialista 
Vzdelávací letový špecialista () je člen posádky Shuttle vyslaný do vesmíru v rámci Educator Astronaut Project, programu vyučovania z kozmu.

 Skúšobný inžinier 
Skúšobný inžinier () bola funkcia používaná iba v roku 1971 pre tretieho člena posádok Sojuzu 10 a 11 (Nikolaj Rukavišnikov a Viktor Pacajev z oddielu CKBEM). (Heslá Николай Николаевич Рукавишников a Виктор Иванович Пацаев)

 Veliteľ spoločných operácií 
Veliteľ spoločných operácií () je označenie funkcie druhého člena posádky misie SpaceX Demo-2, prvého pilotovaného skúšobného letu lode Crew Dragon, a Boeing Crewed Flight Test, prvého pilotovaného skúšobného letu lode Boeing CST-100 Starliner. Funkcia vznikla iba pre potreby týchto skúšobných letov.

 Prehľad funkcií členov posádok podľa kozmických lodí 
Hrubo sú vyznačené funkcie používané štandardne.

 Sovietske a ruské lode 
+Funkcie kozmonautov v posádkach sovietskych a ruských lodíPozíciaRuský názovPoznámkaVostok1Pilot Пилот Voschod 11VeliteľКомандир 2Kozmonaut – vedecký pracovníkКосмонавт – научный сотрудник3Kozmonaut – lekár Космонавт – врач Voschod 21VeliteľКомандир 2Druhý pilot Второй пилотSojuz 1967 – 19711VeliteľКомандир Členovia oddielu CPK 2Palubný inžinierБортинженерČlenovia oddielu CKBEM  3Inžinier-výskumník Инженер-исследовательSojuz 5 a 7, členovia oddielu CPK  Skúšobný inžinier Иинженер-испытательSojuz 10 a 11, členovia oddielu CKBEM  Sojuz 1973 – 1980, sovietske posádky1VeliteľКомандир Členovia Oddielu CPK2Palubný inžinierБортинженерV programe Almaz členovia Oddielu CPK, inak členovia Oddielu CKBEM/NPO EnergijaSojuz 1978 – 1981, medzinárodné posádky1VeliteľКомандир Sovietsky kozmonaut2kozmonaut-výskumníkКосмонавт-исследовательZahraničný kozmonaut Sojuz 1980 – 20001VeliteľКомандир Členovia Oddielu CPK  2Palubný inžinierБортинженерČlenovia Oddielu NPO Energijakozmonaut-výskumníkКосмонавт-исследовательIba pristátie Sojuz TM-5, TM-12, TM-28 a štart TM-13. Lekár-výskumníkВрач-исследовательIba Valerij Poľakov (štart Sojuzu TM-6) 3kozmonaut-výskumníkКосмонавт-исследовательLekár-výskumníkВрач-исследовательIba Valerij Poľakov (pristátie Sojuzu TM-7)kozmonaut-výskumník (lekár)Космонавт-исследователь (врач)Iba Valerij Poľakov (štart Sojuzu TM-18, pristátie Sojuzu TM-20) Palubný inžinier 2Бортинженер 2Iba v Sojuze TM-21 a Sojuze TM-22 Sojuz od 20001VeliteľКомандир Vždy ruský kozmonaut 2Palubný inžinier (1)Бортинженер (1)3Palubný inžinier 2Бортинженер 2Ruskí, americkí, európski a kanadskí kozmonauti  Účastník kozmického letuУчастник космического полётаkozmonauti ostatných štátov a súkromníci

 Americké lode 
+Funkcie kozmonautov v posádkach amerických lodíPozíciaAnglický názovPoznámkaMercury1Pilot PilotGemini1Veliaci pilotCommand Pilot2Pilot PilotApollo1VeliteľCommander2Starší pilotSenior pilotIba do roku 1967 (Apollo 1).Pilot veliteľského moduluCommand Module Pilot 3PilotPilotIba do roku 1967 (Apollo 1). Pilot lunárneho moduluLunar Module PilotPilot stykovacieho modulu Docking Module PilotIba na misii Apollo-Sojuz.Skylab1VeliteľCommander2Pilot Pilot3Vedecký pilotScience PilotSpace Shuttle1VeliteľCommander2Pilot Pilot3+Veliteľ užitočného zaťaženiaPayload Commander Letový špecialistaMission SpecialistVzdelávací letový špecialistaEducator Mission SpecialistŠpecialista pre užitočné zaťaženiePayload Specialist Inžinier pilotovaného letuManned Spaceflight Engineer Iba plánované.Účastník kozmického letuSpaceflight ParticipantIba Christa McAuliffeová na misii STS-51-L.Crew Dragon a Boeing CST-100 Starliner1Veliteľ kozmickej lodeSpacecraft CommanderIba na misiách SpaceX Demo-2 a Boeing Crewed Flight Test.Veliteľ Commander2Veliteľ spoločných operáciíJoint Operations CommanderIba na misiách SpaceX Demo-2 a Boeing Crewed Flight Test. Pilot Pilot3+Letový špecialistaMission Specialist

 Medzinárodná vesmírna stanica 
+Funkcie kozmonautov v posádkach ISSPozíciaAnglický názovRuský názovPoznámkaISS1VeliteľCommanderКомандир 2PilotPilotПилотIba Jurij Gidzenko v Expedícii 1 a Vladimir Dežurov v Expedícii 3 2 – 5Palubný inžinier Flight Engineer Бортинженер Vedecký pracovníkScience Officer Научный сотрудник Spojená s funkciou palubného inžiniera

 Čínske lode 
V čínskych oficiálnych informáciách o pilotovaných letoch programu Šen-čou sa označenie funkcií kozmonautov neobjavuje. Kozmonauti sú iba uvádzaní v stálom poradí, niekedy dokonca označovaní číslami (kozmonaut č.1, č.2, č.3). Pomenovanie funkcií čínskych kozmonautov preto nie je ustálené, občas sa používajú analogické názvy amerického či ruského pôvodu.

+Funkcie kozmonautov v posádkach čínskych kozmických lodíPozíciaČínsky názovslovenský prepisČínsky názovpchin-jinAnglický názovRuský názovPoznámkaŠen-čou 51KozmonautAstronautКосмонавтŠen-čou 61VeliteľČ'-chuej-čchangZhihuichangCommanderКомандир 2OperátorCchao-cuo-šouCaozuoshouOператор  Šen-čou 71VeliteľČ'-ling-čangZhilingzhangCommanderКомандир 2kozmonaut orbitálneho moduluKuej-tao-cchang chang-tchien-jüanGuidaocang hangtianyuanOrbital module astronaut 3kozmonaut monitorujúci pristávací modulFan-chuej-cchang č'-šou chang-tchien-jüanFanhuicang zhishou hangtianyuanDescent module monitor astronaut

 Zdroj 

 Referencie 

Kategória:Kozmonauti